**Obec Nemce, Lúčna 52, 974 01 Nemce**

**Z á p i s n i c a**

**z III. zasadnutia Obecného zastupiteľstva Nemce,**

**konané dňa 16.júna 2011 v Nemciach.**

Prítomní poslanci podľa prezenčnej listiny

**Návrhová komisia :** Verešová Andrea

Malachovský Ján

Samuelčíková Alena

**Overovatelia zápisu:** Tóthová Eva

Riečanová Libuša

**Zapisovateľ :** Ing. Slovák Ján

**Program:**

1. Otvorenie, schválenie programu, voľba návrhovej komisie, určenie overovateľov

zápisnice a zapisovateľa OZ

1. Kontrola uznesení.

3. Navýšenie rozpočtu MŠ – Rozpočtové opatrenie č. 2/2011

4. Prejednanie investičného zámeru „ Prístavba telocvične a prestavba objektu “

v  k. ú. Nemce parc. č. 445/9,10

5. Rôzne

**K bodu č. 1 Otvorenie, schválenie programu, voľba návrhovej komisie, určenie overovateľov zápisnice a zapisovateľa OZ**

Rokovanie obecného zastupiteľstva otvoril starosta obce. Privítal prítomných, menovite hlavnú kontrolórku obce, ekonómku obce a riaditeľku MŠ. Predložil poslancom návrh programu III. zasadnutia OZ, ktorý bol jednomyseľne schválený. Uznesením č. 32/2011 bola schválená návrhová komisia v zložení: Verešová Andrea, Malachovský Ján, Samuelčíková Alena a za overovateľov zápisnice boli určení: Tóthová Eva, Riečanová Libuša. Za zapisovateľa zápisnice z OZ bol určený Ing. Slovák Ján.

**K bodu č. 2 Kontrola uznesení**

Pri kontrole uznesení zo zasadnutia OZ zo dňa 26.5.2011 bolo konštatované, že uznesenia č. 16 – 31/2011 boli splnené, až na uznesenie č. 18 a 30/2011, ktoré je v priebehu plnenia.

**K bodu č. 3 Navýšenie rozpočtu MŠ – Rozpočtové opatrenie č. 2/2011**

Starosta obce informoval poslancov, že pri zápise detí na školský rok 2011-2012 sa prihlásilo celkom 28 detí. Z tohto dôvodu je potrebné prijať do materskej školy ďalšiu učiteľku MŠ, nakoľko je potrebné rozšíriť kapacitne škôlku o pol triedy. Vzhľadom k tomu, že obce nemá voľné finančné prostriedky v rozpočte obce poslanci rozhodli, že splátka úveru v roku 2011 pre DEXIA banka bude znížená o 3 000 Eur. Tieto finančné prostriedky budú navýšené pre príjmovú časť MŠ – mzdové prostriedky vo výške 3 000 € pre obdobie september – december 2011.

**K bodu č. 4 Prejednanie investičného zámeru „ Prístavba telocvične a prestavba objektu “ v  k. ú. Nemce parc. č. 445/9,10**

Poslanci prerokovali žiadosť firmy MIRA TIZIANI ohľadne investičného zámeru

„ Prístavba telocvične a prístavba objektu „“ na parc. Č. 445/9 a 445/10 v k. ú. Nemce. Areál bude slúžiť ako relaxačno-športové centrum pre verejnosť. Poslanci po vecnej rozprave vydali uznesením č. 35/2011 záväzné kladné stanovisko obce Nemce k investičnému zámeru „ Prístavba telocvične a prístavba objektu „“ na parc. Č. 445/9 a 445/10 v k. ú. Nemce. Toto stanovisko bude slúžiť pre ďalšiu činnosť smerujúcu k územnému a stavebnému konaniu.

**K bodu č. 5 Rôzne**

Poslanec Malachovský hovoril o možnostiach získania finančných prostriedkov na rekonštrukciu MŠ z Programu rozvoja vidieka ale aj z prostriedkov Ministerstva školstva, ako aj z rezervy vlády. Starosta obce sa opýtal na bližšie podmienky a možnosti získania týchto prostriedkov. Poslanec Malachovský uviedol, že ešte nevyšla výzva na predkladanie projektov. Poslanci požiadali p. poslanca pokiaľ budú konkrétnejšie podmienky získania finančných prostriedkov, aby ich poskytol starostovi obce.

Nakoľko bol program vyčerpaný a poslanci nemali ďalšie pripomienky a návrhy, poďakoval sa starosta prítomným za účasť a rokovanie ukončil.

Zapísal: Ing. Slovák Ján

Overovatelia: Tóthová Eva ...........................................

Riečanová Libuša ...........................................